Ես արդեն տարիքով մեծ եմ և չեմ կարող նոր բիզնես գործունեություն սկսել Հայաստանում, բայց իմ տղաները Հայաստանում ներդրումներ կատարելու լուրջ մտադրություններ ունեն: Այս մասին Tert.am-ի հետ զրույցում ասաց ֆրանսահայ գործարար, Երևանի «Փարիզյան սուրճ» սրճարանի նախկին սեփականատեր Վալերի-Աշխեն Գործունյանը, ով Հայաստանից հեռացել էր բիզնեսում ծագած խնդիրների պատճառով: «Իմ որդիները, հարազատները ոգևորված են Հայաստանի փոփոխություններից, և հնարավոր է՝ նրանք վերադառնան և ներդրումներ անեն»,- ասաց գործարարը: Վալերի-Աշխեն Գործունյանի խոսքով՝ նոր իշխանությունների գործողությունները մեծ հույսեր են տալիս սփյուռքին: